Oʻzbekiston Respublikasi Davlat aktivlarini boshqarish agentligi faoliyatini tashkil etish boʻyicha chora-tadbirlar toʻgʻrisida
(resolution, 2025-07-01)

Oʻzbekiston Respublikasi Prezidentining “Davlat aktivlarini boshqarish, monopoliyaga qarshi kurashishni tartibga solish tizimini va kapital bozorini tubdan takomillashtirish chora-tadbirlari toʻgʻrisida” 2019-yil 14-yanvardagi PF-5630-son Farmoni va Oʻzbekiston Respublikasi Prezidentining “Oʻzbekiston Respublikasi Davlat aktivlarini boshqarish agentligi faoliyatini tashkil etish toʻgʻrisida”gi 2019-yil 14-yanvardagi PQ-4112-son qarori ijrosini taʼminlash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Davlat aktivlarini boshqarish agentligi huzuridagi budjetdan tashqari Davlat aktivlarini boshqarish, transformatsiya va xususiylashtirish jamgʻarmasi mablagʻlarini shakllantirish va ulardan foydalanish tartibi toʻgʻrisidagi nizom 2-ilovaga muvofiq tasdiqlansin. 2. Oʻzbekiston Respublikasi Prezidentining “Davlat aktivlarini boshqarish, monopoliyaga qarshi kurashishni tartibga solish tizimini va kapital bozorini tubdan takomillashtirish chora-tadbirlari toʻgʻrisida” 2019-yil 14-yanvardagi PF-5630-son Farmoniga muvofiq Oʻzbekiston Respublikasi Davlat aktivlarini boshqarish agentligi huzuridagi Davlat aktivlarini boshqarish, transformatsiya va xususiylashtirish jamgʻarmasi mablagʻlari Oʻzbekiston Respublikasi Davlat aktivlarini boshqarish agentligi xodimlarini moddiy ragʻbatlantirish va ijtimoiy taʼminlashga ham sarflanishi nazarda tutilganligi maʼlumot uchun qabul qilinsin. Belgilansinki, mazkur qarorda nazarda tutilgan Oʻzbekiston Respublikasi Davlat aktivlarini boshqarish agentligi xodimlarini moddiy ragʻbatlantirish va ijtimoiy taʼminlashga oid normalar mazkur Agentlik tashkil etilgan sanadan boshlab tadbiq etiladi. 3. Oʻzbekiston Respublikasi Hukumatining 3-ilovaga muvofiq baʼzi qarorlari oʻz kuchini yoʻqotgan deb hisoblansin. 4. Oʻzbekiston Respublikasi Davlat aktivlarini boshqarish agentligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari E.M. Gʻaniyev, Oʻzbekiston Respublikasining Bosh vaziri oʻrinbosari — Oʻzbekiston Respublikasi moliya vaziri J.A. Qoʻchqorov va Oʻzbekiston Respublikasi Davlat aktivlarini boshqarish agentligi direktori A.Ya. Xaydarov zimmasiga yuklansin. 1. Mazkur Nizom Oʻzbekiston Respublikasi Davlat aktivlarini boshqarish agentligi huzuridagi budjetdan tashqari Davlat aktivlarini boshqarish, transformatsiya va xususiylashtirish jamgʻarmasi (keyingi oʻrinlarda Jamgʻarma deb ataladi) mablagʻlarining shakllantirish va ulardan foylanish tartibini belgilaydi. 2. Jamgʻarma Oʻzbekiston Respublikasi Prezidentining “Davlat aktivlarini boshqarish, monopoliyaga qarshi kurashishni tartibga solish tizimini va kapital bozorini tubdan takomillashtirish chora-tadbirlari toʻgʻrisida”gi 2019-yil 14-yanvardagi PF-5630-son Farmoniga muvofiq Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi huzuridagi Xususiylashtirilgan korxonalarga koʻmaklashish jamgʻarmasi negizida yuridik shaxs maqomiga ega boʻlmagan holda tashkil etilgan. Jamgʻarma Oʻzbekiston Respublikasining konsolidatsiyalashgan budjeti tarkibiga kiradigan davlat maqsadli jamgʻarma hisoblanadi. 3. Jamgʻarma mablagʻlarini shakllantirish manbai quyidagilar hisoblanadi: b) mazkur Nizomning 2-ilovasiga muvofiq sxema boʻyicha Jamgʻarmaga yoʻnaltiriladigan korxonalarni, xoʻjalik jamiyatlarining ustav fondidagi aksiyalar (ulushlar)ni, qishloq xoʻjaligiga moʻljallanmagan yer uchastkasiga boʻlgan ijara va mulk huquqi hamda davlat mulki hisoblanadigan boshqa mulklarni (keyingi oʻrinlarda davlat aktivlari deb ataladi) sotishdan, qonunchilik hujjatlarida nazarda tutilgan tartibda davlat aktivlari boʻlib-boʻlib toʻlash sharti bilan sotilganda, ularga Markaziy bankning asosiy stavkasi miqdorida hisoblanadigan foizlardan Jamgʻarmaga tushgan mablagʻlar; v) mazkur Nizomning 3-ilovasiga muvofiq sxema boʻyicha jamlanadigan boshqa manbalar, shu jumladan: jamgʻarma mablagʻlari hisobidan ilgari berilgan qarzlar boʻyicha qarz oluvchilar tomonidan olingan qarzlarning asosiy summasi va ular boʻyicha hisoblangan foizlar tarzida qaytarilgan tushumlar; tuzilgan va bekor qilingan davlat aktivlari oldi-sotdi shartnomalari (bitimlari), berilgan qarzlar boʻyicha tushgan penyalar va jarimalar; xoʻjalik jamiyatlari qonun hujjatlarida belgilangan tartibda tugatilganda davlat ulushi boʻyicha tushumlar; Oʻzbekiston Respublikasining Davlat aktivlarini boshqarish agentligi (keyingi oʻrinlarda — Agentlik) oldidagi davlat ulushi mavjud boʻlgan xoʻjalik yurituvchi subyektlarning qarzlarini qoplash uchun Jamgʻarmaga tushgan mablagʻlar; bayonnomani yoki oldi-sotdi shartnomasini imzolashdan bosh tortgan yoki uni rad etgan auksionlar, tanlovlar (tenderlar) yoki ommaviy oferta gʻoliblaridan ushlab qolingan zakalat summalari; davlat aktivlarini sotishda ixtisoslashtirilgan tashkilotlar tomonidan shartnoma majburiyatlarini buzilganligi uchun neustoyka summalari; Xususiylashtirilgan korxonalarga koʻmaklashish jamgʻarmasidan ilgari oʻtkazilgan mablagʻlar qaytarilishidan tushumlar; Jamgʻarmaning vaqtincha boʻsh mablagʻlarini tijorat banklari depozitlariga joylashtirishdan olinadigan daromadlar; Xalqaro institutlar va tashkilotlarning, yuridik va jismoniy shaxslarning grant mablagʻlari hamda homiylik xayriyalari; sud aktlari boʻyicha tushumlar; qonun hujjatlarida taqiqlanmagan boshqa manbalar. 4. Mazkur Nizomning 3-bandida koʻrsatilgan mablagʻlar Jamgʻarmaning Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasi va uning hududiy boʻlinmalarida ochiladigan shaxsiy hisobvaraqlarida jamlanadi. Xorijiy valyutadagi mablagʻlar Jamgʻarmaning maxsus valyuta hisobraqamiga tushadi. Jamgʻarmaning maxsus valyuta hisobraqamiga tushgan xorijiy valyutadagi barcha summa oʻrnatilan tartibda sotiladi (mazkur Nizomda koʻzda tutilgan holatlar va alohida xarajatlardan tashqari). Xorijiy valyutani sotishdan olingan milliy valyutadagi mablagʻlar Jamgʻarmaning hisobvaragʻiga oʻtkaziladi va ushbu Nizomga muvofiq taqsimlanadi. 5. Jamgʻarmaga barcha turdagi manbalar boʻyicha tushgan mablagʻlar soliqqa tortilmaydi. 6. Jamgʻarmaga mazkur Nizom 3-bandining “b” kichik bandiga muvofiq kelib tushgan mablagʻlarni taqsimlash quyidagi nisbatlarda amalga oshiriladi: a) mablagʻlarning (ushbu bandning “b” — “d” kichik bandlari bundan mustasno): 92 foizi — Oʻzbekiston Respublikasining respublika budjetiga; 5 foizi — Jamgʻarmaga; 3 foizi — Sport vazirligi huzuridagi Sportni qoʻllab-quvvatlash jamgʻarmasiga; b) hududi 10 000 kvadrat metrgacha boʻlgan davlat koʻchmas mulk obyektlari (bundan ushbu bandning “v” kichik bandi hamda xususiylashtirish uchun Davlat aktivlarini boshqarish agentligiga oʻtkazilgan davlat ishtirokidagi korxonalarning koʻchmas mulk obyektlari mustasno), shuningdek, Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari qarorlari asosida sotiladigan davlat koʻchmas mulk obyektlarini hamda mahalliy ijro etuvchi hokimiyat organlariga tegishli boʻlgan aksiyalar (ulushlar)ni sotishdan tushadigan mablagʻlar: 90 foizi — tegishli ravishda Qoraqalpogʻiston Respublikasi budjetiga, viloyatlar va Toshkent shahrining mahalliy budjetlariga hamda obyekt joylashgan tuman (shahar) mahalliy budjetiga teng ulushlarda; 10 foizi — Jamgʻarmaga; v) mahalladagi hududi 2 000 kvadrat metrgacha boʻlgan davlat koʻchmas mulk obyektlarini hokim yordamchilarining onlayn-buyurtmanomasiga asosan sotishdan tushadigan mablagʻlar tegishli mahallalarning Mahallaning ijtimoiy-iqtisodiy muammolarini hal etish jamgʻarmalariga; g) xususiylashtirish dasturlariga muvofiq, Qoraqalpogʻiston Respublikasida joylashgan davlat aktivlarini (bundan ushbu bandning “b” kichik bandi mustasno) sotishdan tushgan mablagʻlar Qoraqalpogʻiston Respublikasi Iqtisodiyot va moliya vazirligi huzuridagi Suv taʼminoti va kanalizatsiya tizimlarini rivojlantirish hududiy jamgʻarmasiga; d) qishloq xoʻjaligiga moʻljallanmagan yer uchastkasiga boʻlgan ijara yoki mulk huquqini sotishdan tushgan mablagʻlarni taqsimlash Oʻzbekiston Respublikasi Prezidenti va Vazirlar Mahkamasi qarorlarida belgilangan tartibda amalga oshiriladi. 7. Davlat aktivlarini sotishdan tushgan mablagʻlardan davlat aktivlarini sotish bilan bogʻliq xarajatlar (baholovchi tashkilotlar, savdolar tashkilotchilari, vositachilar va depozitariylar xizmatlarini toʻlash xarajatlari) chegiriladi. Davlat aktivlari oldi-sotdi shartnomalari (bitimlari) bekor qilingan taqdirda avval taqsimlab, yoʻnaltirilgan mablagʻlar qaytarilmaydi. Xaridor oldida qoplanmagan qarzdorlik qismi boshqa davlat aktivlarini sotishdan tushgan mablagʻlar hisobidan qaytariladi, bunda savdo tashkilotchilari yoki vositachilarining xarajatlari qaytarilmaydi. Davlat aktivlarini sotishdan tushgan mablagʻlar har oyda hisobot oyidan keyingi oyning 15-sanasidan kechiktirmasdan tegishli mablagʻ oluvchilarning hisobvaraqlariga yoʻnaltiriladi. 8. Oʻzbekiston Respublikasi Prezidenti yoki Oʻzbekiston Respublikasi Vazirlar Mahkamasining tegishli hujjatlarida aniq davlat aktivini sotishdan tushgan mablagʻlar boshqa maqsadlarga toʻliq yoki qisman yoʻnaltirish koʻzda tutilgan taqdirda, mazkur Nizomning 6-bandi mablagʻlarning qolgan qismiga tatbiq etiladi. Bunda tushgan mablagʻlar nazarda tutilgan maqsadlarga: sotib olish toʻlovlari (shu jumladan, hisoblangan taqdirda - penyalar) toʻliq toʻlangandan keyin yoʻnaltiriladi, Oʻzbekiston Respublikasi Davlat budjetiga, davlat maqsadli jamgʻarmalari va davlat boshqaruv organlari va/yoki budjet tashkilotlari hisobraqamlariga yoʻnaltiriladigan mablagʻlar bundan mustasno; davlat aktivlarining tuzilgan va bekor qilingan oldi-sotdi shartnomalari (bitimlari) boʻyicha penya va jarimalar summasi, shuningdek ushbu davlat aktivini sotish bilan bogʻliq xarajatlar (baholovchi tashkilotlar, savdolar tashkilotchilari, vositachilar va depozitariylar xizmatlarini toʻlash xarajatlari) chegirilgan holda yoʻnaltiriladi. 9. Mazkur Nizomning 3-bandining “v” kichik bandida koʻrsatilgan mablagʻlar Jamgʻarmaning shaxsiy hisobvaraqlarida jamlanib, taqsimlanmaydi va belgilangan tartibda foydalaniladi. 10. Davlat aktivlari oldi-sotdi shartnomasi (bitimi) bekor qilinganda: mablagʻlarni sotib oluvchiga qaytarish, agar sudning qarorida yoki shartnoma tomonlarining alohida kelishuvi bilan boshqacha hol nazarda tutilmagan boʻlsa, toʻlangan mablagʻlardan penyalar yoki jarimalar summasini ushlab qolgan holda davlat aktivlari oldi-sotdi shartnomasi (bitimi) shartlariga muvofiq amalga oshiriladi; davlat aktivlari oldi-sotdi shartnomasi (bitimi) boʻyicha xorijiy valyutada toʻlangan toʻlovlar xaridor roziligi bilan mablagʻlar qaytarilgan kundagi Oʻzbekiston Respublikasi Markaziy bankining kursi boʻyicha belgilangan tartibda milliy valyutada qaytarilishi mumkin; xorijiy valyutada tuzilgan va toʻlov milliy valyutada amalga oshirilgan davlat aktivlari oldi-sotdi shartnomasi (bitimi) boʻyicha penya yoki jarima, shartnomani (bitimni) bekor qilish toʻgʻrisidagi sudning qarori kuchga kirgan kundagi, boshqa hollarda esa shartnoma (bitim) belgilangan tartibda bekor qilingan kundagi Oʻzbekiston Respublikasi Markaziy bankining kursi boʻyicha xorijiy valyutada hisoblanadi; 11. Mablagʻlarni mazkur Nizomning 6-bandiga muvofiq taqsimlash quyidagilarni chegirgan holda amalga oshiriladi: Oʻzbekiston Respublikasi Prezidentining yoki Oʻzbekiston Respublikasi Vazirlar Mahkamasining qarorlariga asosan Jamgʻarmaning umumiy mablagʻlari hisobidan bir yoʻla toʻlovlar; belgilangan tartibda bekor qilingan davlat aktivlari oldi-sotdi shartnomalari (bitimlari) boʻyicha Agentlik va uning hududiy boshqarmalari tomonidan xaridorlarga qaytarilgan mablagʻlar; talabgorlar tomonidan davlat aktivlari oldi-sotdi shartnomalari (bitimlari) tuzish uchun deponentlangan, lekin ular boʻyicha shartnomalar (bitimlar) tuzilmagan va ularning egalariga qaytarilishi kerak boʻlgan mablagʻlar; Jamgʻarmaga notoʻgʻri tushgan va ortiqcha oʻtkazilgan, shuningdek aniqlashtirilgungacha summalar; davlat aktivlarini sotish, shu jumladan aksiyalarni ikkilamchi ommaviy taklif qilish, Agentlik boshqaruvidagi davlatga tegishli aksiyalarga boʻlgan huquq hisobini yuritish boʻyicha depozitariy xizmatlarini toʻlash bilan bogʻliq xarajatlar; Agentlik yoki uning hududiy boshqarmalari buyurtmalariga asosan davlat aktivlarini xususiylashtirish, davlat korxonalarini qayta tashkil etish, davlat aktivlarini xoʻjalik jamiyatlariga operativ boshqarish huquqi bilan va ustav fondiga berish maqsadida hamda davlat manfaatlarini koʻzlab boshqa hollarda baholashda baholovchi tashkilotlar xizmatlarini toʻlash bilan bogʻliq xarajatlar; xoʻjalik jamiyatlari ustav kapitalidagi aksiyalarni (ulushlarni, paylarni), shuningdek, boshqa aktivlarni davlat manfaatlarini koʻzlab sotib olish hamda xoʻjalik jamiyati tomonidan aloqa mavjud boʻlmagan aksiyadorlar (ishtirokchilar)ning ulushi qiymatini notarial idoraning depozitiga qoʻyish natijasida ularga oʻtgan aksiyalar (ulushlar)ni sotib olish bilan bogʻliq xarajatlar; davlat ulushi mavjud boʻlgan xoʻjalik jamiyatlarining boshqaruv organlari manfaatlarini ifodalovchi davlat vakillari – jismoniy shaxslarga xizmat koʻrsatish uchun haq toʻlash bilan bogʻliq xarajatlar; sud qarorlari asosida amalga oshirilgan xarajatlar. 12. Jamgʻarmaning tasarrufida qolgan mablagʻlar quyidagilarga sarflanadi: davlat aktivlarini boshqarish, transformatsiya va xususiylashtirish jarayonlarini tashkil etish bilan bogʻliq tadbirlarni oʻtkazishga; xoʻjalik jamiyatlarini xususiylashtirishdan oldin tayyorlashga; ilmiy-tadqiqot, auditorlik, moliyaviy, konsalting xizmatlari, boshqa mahalliy va xorijiy tashkilotlar, amaliy tadqiqotlarni amalga oshirish boʻyicha mustaqil ekspertlar, normativ-huquqiy hujjatlar loyihalarini ishlab chiqish, uslubiy hujjatlar, davlat aktivlarini xususiylashtirish jarayonlariga mutaxassislarni, shu jumladan xorijiy va konsalting tashkilotlarini jalb qilishga; xususiylashtirishdan oldin chora-tadbirlarni amalga oshirish uchun Agentlik tomonidan aksiyalari (ulushlari) boshqariladigan xoʻjalik jamiyatlariga foizsiz qarz (zayom) mablagʻlarini ajratishga; Agentlikning maʼmuriy va boshqaruv funksiyalarini amalga oshirish bilan bogʻliq xarajatlarni, shu jumladan, davlat aktivlari elektron maʼlumotlar bazasini shakllantirish va yuritish xarajatlariga; Agentlik va uning idoraviy mansub tuzilmalari xodimlarini moddiy ragʻbatlantirish va ijtimoiy taʼminlashga, shu jumladan, ular tomonidan uy-joy sotib olishlari uchun imtiyozli moliyalashtirishga, shuningdek, Agentlik rahbarlari va mutaxassislarini oʻqitish, tayyorlash, qayta tayyorlash va malakasini oshirishga, shuningdek Agentlik faoliyatini takomillashtirishga qaratilgan tadbirlarga. Bunda, ushbu bandning ikkinchi, toʻrtinchi, oltinchi va yettinchi xatboshilarida koʻzda tutilgan xarajatlarga mablagʻ, Agentlikning budjetdan tashqari jamgʻarmasiga oʻtkazish yoʻli bilan ajratiladi hamda ushbu xarajatlar Agentlik direktori tomonidan tasdiqlanadigan Nizomga asosan amalga oshiriladi. 13. Jamgʻarmaning joriy moliya yili yakuni boʻyicha qoldiq mablagʻlari olib qoʻyilmaydi va keyingi yilga oʻtadi. 14. Jamgʻarma mablagʻlarini boshqarish Agentlik direktori tomonidan amalga oshiriladi. 15. Jamgʻarma ishchi organi Agentlikning Jamgʻarmani yuritish vazifasi yuklatilgan tarkibiy boʻlinmasi hisoblanadi. 16. Ishchi organ: Jamgʻarmaning daromadlari va xarajatlari prognozini manbalar, hududlar va choraklar boʻyicha tayyorlaydi, uning bajarilishini tahlil qiladi va monitoringini yuritadi; Jamgʻarma mablagʻlarining tushishi va taqsimlanishi hisobini yuritadi, mazkur Nizom va qonun hujjatlarida koʻzda tutilgan xarajatlarni amalga oshiradi, Jamgʻarma budjetining ijrosi toʻgʻrisidagi hisobotni tuzadi. 17. Jamgʻarma mablagʻlarining tushishi va taqsimlanishi toʻgʻrisidagi maʼlumotlar hududiy boshqarmalar tomonidan har oyda hisobot oyidan keyingi oyning birinchi sanasidagi holatiga koʻra, hisobot oyining 5-sanasidan kechikmay Agentlikka taqdim etiladi 18. Jamgʻarma hisobotining daromad va xarajat qismidan quyidagilar chegirib qolinadi: xato va ortiqcha kirim qilingan summalar, shuningdek talabgorlar tomonidan shartnomalar (bitimlar) tuzish uchun deponentlangan, lekin ular boʻyicha shartnomalar (bitimlar) tuzilmagan mablagʻlar - ular qaytarilgan davrda; Jamgʻarma mablagʻlari hisobidan xato va ortiqcha oʻtkazilgan summalar — ular oʻtkazilgan davrda. Jamgʻarma mablagʻlari hisobidan xato va ortiqcha oʻtkazilgan summalar Jamgʻarmaga qaytarilishi va mazkur Nizomga muvofiq taqsimlanishi lozim. 19. Agentlik har oyda hisobot oyidan keyingi oyning 15-sanasidan kechikmay Oʻzbekiston Respublikasi Iqtisodiyot va moliya vazirligiga Jamgʻarma budjetining ijrosi toʻgʻrisida hisobot taqdim etadi. 20. Jamgʻarmaga tushadigan mablagʻlar hisob-kitobining oʻz vaqtida olib borilishini quyidagilar taʼminlaydi: savdo tashkilotchilari — hisob-kliring xizmatlari koʻrsatish toʻgʻrisida tuzilgan shartnomalarga muvofiq birja savdolarida sotilgan davlat aktivlari boʻyicha; Agentlik va uning hududiy bosharmalari — qonun hujjatlariga muvofiq birjadan tashqari savdolarda sotilgan davlat aktivlari boʻyicha; mablagʻlar oʻtkazishga javobgar tashkilotlar — boshqa manbalar boʻyicha. 21. Agentlik va uning hududiy boshqarmalari Jamgʻarma mablagʻlarini toʻgʻri taqsimlash, shuningdek qonun hujjatlariga muvofiq Jamgʻarma budjetining ijrosi toʻgʻrisidagi hisobotni tuzish va taqdim etish yuzasidan javob beradilar. 22. Jamgʻarmadan mablagʻ oluvchilar mablagʻlardan qonun hujjatlariga muvofiq maqsadli va toʻgʻri foydalanilishi yuzasidan javob beradilar. 23. Jamgʻarma mablagʻlaridan maqsadli va samarali foydalanilishini nazorat qilish belgilangan tartibda Davlat moliyaviy nazorati inspeksiyasi tomonidan amalga oshiriladi. Subyektlar Tadbirlar Muddatlar Davlat aktivlarini sotib oluvchilar, savdo tashkilotchilari Davlat aktivlari oldi-sotdi shartnomalari (bitimlari) boʻyicha sotib olish toʻlovlarini, penya va jarimalar summasini Jamgʻarmaga toʻlash Shartnomada belgilangan muddatlarda Agentlik va uning hududiy boshqarmalari, savdo tashkilotchilari Davlat aktivlari oldi-sotdi shartnomalari (bitimlari) boʻyicha sotib olish toʻlovlari, penya va jarimalar summasini hisobini yuritish va monitoringi Har kuni Davlat aktivlari oldi-sotdi shartnomalari (bitimlari) boʻyicha sotib olish toʻlovlari, penya va jarimalar summasining Jamgʻarmaga tushishini nazorat qilish Har kuni Subyektlar Tadbirlar Muddatlar a) tuzilgan va bekor qilingan davlat aktivlari oldi-sotdi shartnomasi (bitimi) boʻyicha penya va jarimalardan tushgan mablagʻlar: Davlat aktivlarini sotib oluvchilar, savdo tashkilotchilari Davlat aktivlari oldi-sotdi shartnomalari (bitimlari) boʻyicha penya va jarimalar summasini Jamgʻarmaga toʻlash Shartnomada belgilangan muddatlarda Agentlik va uning hududiy boshqarmalari, savdo tashkilotchilari Davlat aktivlari oldi-sotdi shartnomalari (bitimlari) boʻyicha penya va jarimalar summasini hisobini yuritish va monitoringi Har kuni Davlat aktivlari oldi-sotdi shartnomalari (bitimlari) boʻyicha penya va jarimalar summasining Jamgʻarmaga tushishini nazorat qilish Har kuni b) ilgari berilgan qarzlar boʻyicha qarz oluvchilar tomonidan qaytarilgan asosiy summa, ularga hisoblangan foizlar, penya va jarimalardan tushumlar: Qarz oluvchilar Qarz oluvchilar tomonidan Jamgʻarmaga qaytarilgan asosiy summa, ularga hisoblangan foizlar, penya va jarimalar Qarz kelishuvida belgilangan muddatlarda Agentlik Qarz oluvchilar tomonidan qaytarilgan asosiy summa, ularga hisoblangan foizlar, penya va jarimalar hisobini yuritish va monitoringi Har kuni Qarz oluvchilar tomonidan Jamgʻarmaga toʻlangan asosiy summa, ularga hisoblangan foizlar, penya va jarimalar tushishini nazorat qilish Har kuni v) Nizomning 3-bandi “v” kichik bandida koʻrsatilgan boshqa manbalar: Toʻlovchilar Mablagʻlarni Jamgʻarmaga toʻlash Belgilangan muddatlarda Agentlik va uning hududiy boshqarmalari Boshqa manbalar boʻyicha Jamgʻarmaga tushgan mablagʻlar hisobini yuritish va monitoringi Har kuni Boshqa manbalar boʻyicha Jamgʻarmaga mablagʻlar tushishini nazorat qilish Har kuni 1. Vazirlar Mahkamasining “Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi huzuridagi Xususiylashtirilgan korxonalarga koʻmaklashish jamgʻarmasi mablagʻlarini shakllantirish, taqsimlash va ulardan foydalanish tartibi toʻgʻrisidagi nizomni tasdiqlash haqida” 2017-yil 19-iyundagi 391-son qarori (Oʻzbekiston Respublikasi QT, 2017-y., 6-son, 106-modda). 2. Vazirlar Mahkamasining “Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi toʻgʻrisidagi nizomni tasdiqlash haqida” 2017-yil 23-iyundagi 419-son qarori (Oʻzbekiston Respublikasi QT, 2017-y., 6-son, 118-modda). 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Valyuta siyosatini liberallashtirish boʻyicha birinchi navbatdagi chora-tadbirlar toʻgʻrisida” 2017-yil 2-sentabrdagi PF-5177-son Farmoni)” 2017-yil 9-oktabrdagi 810-son qaroriga (Oʻzbekiston Respublikasi QT, 2017-y., 10-son, 229-modda) 1-ilovaning 36-bandi. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzbekiston Respublikasining 2018-yilgi asosiy makroiqtisodiy koʻrsatkichlari prognozi va davlat budjeti parametrlari toʻgʻrisida” 2017-yil 29-dekabrdagi PQ-3454-son qarori)” 2018-yil 22-maydagi 384-son qaroriga 1-ilovaning (Oʻzbekiston Respublikasi QT, 2018-y., 5-son, 121-modda) 13-bandi. 5. Vazirlar Mahkamasining “Oʻzbekiston Fermer, dehkon xoʻjaliklari va tomorqa yer egalari kengashi huzuridagi fermer, dehqon xoʻjaliklari va tomorqa yer egalarini qoʻllab-quvvatlash jamgʻarmasi faoliyatini tashkil etish toʻgʻrisida” 2018-yil 7-iyundagi 433-son qarorining (Oʻzbekiston Respublikasi QT, 2018-y., 6-son, 143-modda) 5-bandi.